Ehdotus: neuvoston päätökseksi päätöksen 2000/24/EY muuttamisesta Euroopan investointipankille myönnetyn yhteisön takuun laajentamisesta kattamaan hankkeisiin Kroatiassa myönnettävät lainat /* KOM/2000/0289 lopull. - CNS 2000/0122 */



Virallinen lehti nro C 311 E , 31/10/2000 s. 0329 - 0329



Ehdotus NEUVOSTON PÄÄTÖKSEKSI päätöksen 2000/24/EY muuttamisesta Euroopan investointipankille myönnetyn yhteisön takuun laajentamisesta kattamaan hankkeisiin Kroatiassa myönnettävät lainat (komission esittämä) PERUSTELUT 1. Johdanto Yleisten asioiden neuvosto hyväksyi 6 päivänä maaliskuuta 1995 neuvotteluohjeet, joita komissio oli esittänyt 24 päivänä helmikuuta 1995 [1], talous- ja kauppasopimuksen sekä siihen liittyvän rahoituspöytäkirjan tekemisestä Kroatian kanssa. Neuvosto valtuutti 10 päivänä huhtikuuta 1995 komission aloittamaan neuvottelut. [1] SEC(95) 180, 24.2.1995. Rahoituspöytäkirjaan sisältyi Euroopan investointipankin (EIP) 230 miljoonan euron erityislainajärjestely Kroatialle. Järjestely kattoi viisivuotiskauden 1 päivästä tammi-kuuta 1996 31 päivään joulukuuta 2000. Komission tehtyä asiaa koskevan ehdotuksen marraskuussa 1994 [2] neuvosto antoi 12 päivänä kesäkuuta 1995 asetuksen (EY) N:o 1366/95 [3] asetuksen (ETY) N:o 3906/89 muuttamisesta Phare-avun laajentamiseksi koskemaan myös Kroatiaa. [2] KOM(94) 526 lopullinen, 23.11.1994. [3] EYVL L 133, 17.6.1995, s.1. EU:n puheenjohtajisto ilmoitti neuvoston puolesta 4 päivänä elokuuta 1995, että Krajinan sotilastoimien aloittamisen vuoksi neuvottelut Kroatian kanssa keskeytetään sekä talous- ja kauppasopimuksen että Phare-avun osalta. Vuoden 2000 alun parlamentti- ja presidentinvaalien jälkeinen kehitys Kroatiassa on muuttanut perusteellisesti maan poliittisia näkymiä. Kroatian uusi johto on vakavasti sitoutunut saattamaan Kroatian demokratian tielle ja toteuttamaan tarvittavat poliittiset ja taloudelliset uudistukset Kaakkois-Euroopan maita koskevan Euroopan unionin vakautus- ja assosiaatioprosessin mukaisesti tiiviimmän suhteen luomiseksi Euroopan unioniin. Tämä kehitys on johtanut Euroopan unionin ja Kroatian suhteiden uudelleenarviointiin. Yleisten asioiden neuvosto antoi 24 päivänä tammikuuta 2000 erityisen julkilausuman Kroatiasta ja ilmaisi uudelleen valmiutensa auttaa Kroatiaa vastaamaan niihin haasteisiin, jotka maata odottavat sen kehittäessä tiiviimpää suhdetta Euroopan unioniin. Tavattuaan Kroatian vasta nimitetyn pääministerin yleisten asioiden neuvosto kehotti 14 päivänä helmikuuta 2000 komissiota valmistelemaan toteutettavuusselvityksen neuvottelujen aloittamisesta vakautus- ja assosiaatiosopimuksesta Kroatian kanssa. Komissio aikoo esittää tämän selvityksen kesäkuussa 2000. Tärkeä osa Euroopan unionin ja Kroatian tulevaisuuden suhteiden kehityksen vauhdittamisessa oli EU:n ja Kroatian neuvoa-antavan työryhmän 15 päivänä helmikuuta 2000 pidetyllä ensimmäisellä kokouksella, jossa laadittiin erityissuositukset oikeusvaltion edistämisestä ja vähemmistöjen oikeuksien kunnioittamisesta, pakolaisten paluusta, yhteistyöstä entistä Jugoslaviaa käsittelevän kansainvälisen rikostuomioistuimen kanssa, viestinten demokratisoimisesta sekä talouspolitiikasta ja -uudistuksesta. Kroatian keskipitkän aikavälin talousnäkymät luovat huomattavia poliittisia haasteita, jotka näkyvät muun muassa bruttokansantuotteen vähäisenä laskuna vuonna 1999 (-1 %), huomattavana julkisen talouden alijäämänä, jota tasoittavat vain yksityistämistulot, tuntuvana vaihtotaseen alijäämänä ja yritysten rakenneuudistuksen puutteena. Hallitusta kehotetaan hyväksymään johdonmukainen ja kattava talousuudistuksen työjärjestys, joka edellyttää muun muassa huomattavaa talouspolitiikkayhdistelmän muuttamista ja suurta ja vaikeaa valtion talousarvion rakenneuudistusta. Kroatian muutosta tukevat seuraavat kansainväliset rahoituslaitokset: - Maailmanpankkiryhmällä on tällä hetkellä Kroatiassa 24 hanketta, joiden arvo on yhteensä 850 miljoonaa euroa; - Euroopan jälleenrakennus- ja kehityspankilla on Kroatiassa 33 investointia, joiden arvo on yhteensä 560 miljoonaa euroa; - Euroopan neuvoston kehityspankilla on Kroatiassa 2 hanketta, joiden arvo on yhteensä 31 miljoonaa euroa. Kansainvälinen valuuttarahasto (IMF), jonka jäsen Kroatia on ollut vuodesta 1992, avusti Kroatiaa vuosina 1992-1997. Hallituksen keskipitkän aikavälin talousuudistusohjelman 1997-1999 tueksi myönnetyn Kroatian käyttämättömän laajennetun rahoitusjärjestelyn voimassaolo päättyi maaliskuussa 2000. Valmiusjärjestelystä käydyt neuvottelut epäonnistuivat vuonna 1999, mutta ne on käynnistetty uudelleen ja niissä odotetaan edistyttävän kesäkuuhun mennessä. ECHOn kautta on myönnetty merkittävästi humanitaarista apua (1995-1999: 293,8 milj. EUR), samoin on myönnetty tukea useista ohjelmista - Media, Demokratia ja ihmisoikeudet, Miinanraivaus ja Tulli (yhteensä 1995-1999: 9,39 milj. EUR). Unionin tähänastinen rahoitusapu Kroatialle on perustunut 25 päivänä heinäkuuta 1996 annettuun neuvoston asetukseen (EY) N:o 1628/96 ("Obnova") Bosnialle ja Hertsegovinalle, Kroatialle, Jugoslavian liitto-tasavallalle ja entiselle Jugoslavian tasavallalle Makedonialle annettavasta avusta [4] (Obnova-määrärahat Kroatialle olivat vuosina 1995-1999 45,61 miljoonaa euroa). Komissio valmistelee parhaillaan uusia suuntaviivoja avun myöntämiseksi Länsi-Balkanin maille niin sanottuina assosiaatiota ja jälleenrakennusta koskevina tukitoimina (CARDS-ohjelma) [5]; suuntaviivoilla luodaan yhtenäinen oikeusperusta näiden maiden auttamiselle ja niitä koskevien Obnova- ja Phare-ohjelmien korvaamiselle. [4] EYVL L 204, 14.8.1996, s. 1. [5] KOM(1999) 661 lopullinen, 8.12.1999 ja KOM(2000) 281 lopullinen, 10.5.2000. Kauppaa ja talousyhteistyötä sekä rahoitusapua ohjaavat sopimussuhteet Kroatiaan on vielä perustettava. Jos edellä mainitun toteutettavuusselvityksen tulokset ovat myönteisiä, komissio suosittaa, että neuvosto valtuuttaa sen aloittamaan neuvottelut Kroatian kanssa vakautus- ja assosiaatiosopimuksesta neuvotteluohjeiden pohjalta. Kun neuvosto on antanut nämä neuvotteluohjeet ja komissio valmistellut sopimusluonnoksen, neuvottelut Kroatian kanssa voivat alkaa. Itse neuvotteluprosessin odotetaan vievän kauan, koska käsiteltävät asiat ovat monimutkaisia. Vaikka Euroopan unionin ja Kroatian suhteiden uudistaminen on vielä alkuvaiheessa, on edellä kuvatussa tilanteessa tärkeää osoittaa, että unionin tuki Kroatialle ei ole vain poliittista, vaan myös taloudellista. Täten uutta johtoa rohkaistaan ja konkreettisesti autetaan toteuttamaan poliittista ja taloudellista uudistusohjelmaansa vaikeassa taloudellisessa tilanteessa. EIP:n lainanannon uudelleenkäynnistäminen antaa selvän poliittisen merkin, sen lisäksi että se lievittää talousuudistuksen alkuvaikeuksia tukemalla maan infrastruktuuri-investointeja ja yksityisen sektorin kehitystä. Yhteisön tuki on selvästikin olennaisen tärkeää, jotta uusi johto pystyy toteuttamaan tarvittavat uudistukset ja lisäämään politiikan vakautta. 2. Ehdotus Tässä tiedonannossa esitetään komission ehdotus Kroatian sisällyttämisestä yhteisön takuun myöntämistä EIP:lle unionin ulkopuolisiin hankkeisiin koskevaan valtuutukseen, joka perustuu 22 päivänä joulukuuta 1999 tehtyyn neuvoston päätökseen 2000/24/EY [6]. [6] EYVL L 9, 13.1.2000, s. 24. Jotta Kroatia voisi saada EIP:n yleisvaltuutuksen nojalla lainoja, valtuutusta ja sen Itä-Euroopassa kattamaa summaa on korotettava 250 miljoonalla eurolla. Kroatiaa koskevan valtuutuksen on siksi oltava samaa luokkaa kuin neuvoston vuonna 1996 neuvotteluohjeiden yhteydessä hyväksymässä rahoituspöytäkirjassa määrättiin [7] ja siihen on tehtävä inflaatiokorotus (saman kokoisena kuin vuoden 1997 yleisen lainanantovaltuutuksen uudistamisen yhteydessä tehty reaalivakautuskorjaus). [7] Tähän määrään päästiin jakamalla aiemman Jugoslavian pöytäkirjan määrät seuraajavaltioiden kesken. Kroatiaa koskevan takausvaltuutuksen on kuitenkin sisällyttävä kokonaisuudessaan EIP:n yleisvaltuutuksen kattamaan Keski- ja Itä-Eurooppaa koskevaan määrään, johon sisältyy myös Länsi-Balkan, eikä Kroatialle perusteta mitään erillistä alueellista lainakiintiötä. Kroatia saa EIP:n lainoja yhtenä KIE-maiden lainamäärään oikeutetuista maista, ja tavoitteena on 250 miljoonan euron myöntäminen sille. Kroatialle myönnettävien lainojen lopullinen määrä riippuu sopivien investointihankkeiden olemassaolosta. Täten vältetään se, että osia erityisistä alueellisista valtuutuksista olisi käyttämättä alueellisen valtuutuksen päättyessä, mikä voisi johtaa näiden jäännösmäärien raukeamiseen - vaikka otettaisiinkin huomioon valtuutuksen automaattinen jatkaminen kuudella kuukaudella. Tämä lähestymistapa vastaa Bosnian ja Herzegovinan ja entisen Jugoslavian tasavallan Makedonian kohdalla vuoden 1997 yleisen lainanantovaltuuden uudistamisen yhteydessä joulukuussa 1999 noudatettua käytäntöä. Päätöksen 2000/24/EY perusteella avattavien luottojen enimmäismäärää, joka nyt on 18 410 miljoonaa euroa, on korotettava 250 miljoonalla eurolla 18 660 miljoonaan euroon, sekä Keski- ja Itä-Euroopan luottojen enimmäismäärää, joka nyt on 8 680 miljoonaa euroa, 250 miljoonalla eurolla 8 930 miljoonaan euroon. Keski- ja Itä-Eurooppaa koskevan valtuutuksen ja yleisvaltuutuksen voimassaoloajat pidetään ennallaan samoin kuin muut yleistä EIP:n lainanantovaltuutusta koskevat määräykset. Kroatia sai Jugoslavian sosialistisen liittotasavallan osana entisen Jugoslavian rahoituspöytäkirjojen perusteella yhteensä 200 miljoonaa euroa EIP:n vuosina 1977 ja 1990 myönnettyjä lainoja. Tämä määrä liittyy Kroatian osuuteen Jugoslavian suurista energia- ja liikennehankkeista, ja Jugoslavian hajoamisen jälkeen ne on osoitettu Kroatian veloiksi. Helmikuun 2000 lopussa näitä lainoja on maksamatta 94 miljoonaa euroa. Kroatia hoitaa nykyisin näistä lainoista aiheutuvat velvoitteensa säännöllisesti ja aikataulun mukaan ja on ajan tasalla kaikissa maksuissa. Rästejä ei ole. Kroatian edellytykset hoitaa velkansa lienevät hyvät jatkossakin, koska tulotaso on suhteellisen korkea; maan maine pääomamarkkinoilla on hyvä, koska se hoitaa ulkomaiset velkansa säännöllisesti, ja sen odotetaan toteuttavan laajan uudistusohjelmansa. EIP on ilmoittanut voivansa ja tahtovansa laajentaa lainat koskemaan Kroatiaa tavallisin EIP:n perussäännön mukaisin lainaehdoin. Nykyiseen ehdotukseen sisältyvät infrastruktuurin ja yksityissektorin kehittämiseen liittyvät EIP:n toimet suuntautuvat perusinfrastruktuuri- ja ympäristöinvestointeihin, teollisuuden ja pk-yritysten kehittämiseen, asuntojen jälleenrakentamiseen ja kaupunkien kunnostamiseen sekä matkailuun. Nämä suunnitelmat ovat Kroatialle aluerahoituskonferenssissa 29-30 päivänä maaliskuuta 2000 ehdotettujen infrastruktuurihankkeiden mukaisia; konferenssin järjestivät komissio ja Maailmanpankki vakaussopimuksen seurannan osana [8]. [8] Lisätietoja Internet-osoitteessa http://www.seerecon.org. Ehdotuksen tarkoituksena on auttaa Kroatiaa toteuttamaan tarpeelliset poliittiset ja taloudelliset uudistukset tukemalla maan infrastruktuuri-investointeja ja yksityissektorin kehittämistä. Kroatian uusi johto on sitoutunut demokratiaan ja talousuudistukseen, eikä komissiolla ole syytä uskoa, että uuden johdon poliittinen linja muuttuisi tavalla, joka aiheuttaisi tässä ehdotuksessa valitun lähestymistavan uudelleenarvioinnin. Päätöksen 2000/24/EY 1 artiklassa määritellään kuitenkin, että päätöksen nojalla myönnettävillä lainoilla tuetaan "yhteisön asiaankuuluvia ulkopoliittisia tavoitteita", ja tämä turvaa yhteisöä siinä tapauksessa, että Kroatia ei täyttäisi sitoumustaan edistyä huomattavasti Euroopan unionin vakautus- ja assosiaatioprosessin ehtojen täyttämisessä [9]. [9] Ks. yleisten asioiden neuvoston päätelmät 29.4.1997. 3. Talousarviovaikutukset Päätöksen 2000/24/EY nojalla tehtävä ehdotus kokonaisluottorajan sekä Keski- ja Itä-Euroopan luottorajan korottamisesta 250 miljoonalla eurolla EIP:lle myönnetyn yhteisön takauksen ulottamiseksi koskemaan Kroatiaa vaikuttaa ulkoisen lainanannon takausrahastoon kokonaisuudessaan 14,63 miljoonan euron verran. Valtuutuksen voimassaoloaika päättyy 31 päivänä tammikuuta 2007, kuten muidenkin yleisvaltuutukseen sisältyvien maiden osalta. Valtuutusta varten tehtävä varaus jakaantuu kuitenkin neljälle vuodelle, vuosille 2000-2003, jotta lainojen todennäköinen aikataulu voidaan otetaan huomioon. Kroatian hyväksi toteutettava toimi käynnistettiin takausrahaston täydentämiseksi sen jälkeen kun neuvosto oli antanut neuvotteluohjeet talous- ja kauppasopimuksen tekemisestä Kroatian kanssa vuonna 1996. Toimi keskeytettiin ennen kuin se oli saatu päätökseen neuvostossa, mutta se on edelleen otettu huomioon takausrahaston suunnitelmissa. Takausrahastovarausta on nykyisin ja ennen tässä ehdotettavan päätöksen tekemistä vuodeksi 2000 jäljellä 27,84 miljoonaa euroa, kun otetaan huomioon kaikki jo päätetyt tai ehdotetut EU:n ulkopuolelle myönnettävät lainat sekä ne, jotka voidaan melko varmasti ennustaa. Tämä ehdotus laskee kyseisen varauksen 20,53 miljoonaan euroon. Tällöin jää vielä hieman liikkumavaraa muihin vuoden mittaan toteutettaviin ulkoisiin lainatoimiin. Lähivuosina tämän ehdotuksen edellyttämä vuosittainen varaus on takuurahastossa olevan varauksen perusteella hallittavissa, jos muita suuria muutoksia ei tapahdu. 2000/0122 (CNS) Ehdotus NEUVOSTON PÄÄTÖKSEKSI päätöksen 2000/24/EY muuttamisesta Euroopan investointipankille myönnetyn yhteisön takuun laajentamisesta kattamaan hankkeisiin Kroatiassa myönnettävät lainat EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen [10], [10] EYVL C ottaa huomioon Euroopan parlamentin lausunnon [11], [11] EYVL C sekä katsoo seuraavaa: (1) Yleisten asioiden neuvosto hyväksyi 6 päivänä maaliskuuta 1995 neuvotteluohjeet talous- ja kauppasopimuksen sekä rahoituspöytäkirjan tekemisestä Kroatian kanssa. Rahoituspöytäkirja koski Euroopan investointipankin, jäljempänä 'EIP' 230 miljoonan euron 5-vuotista erityislainajärjestelyä Kroatialle. Neuvoston puheenjohtajisto ilmoitti 4 päivänä elokuuta 1995 Kroatian kanssa talous- ja kauppasopimuksesta käytävien neuvottelujen keskeyttämisestä sotilastoimien alettua Krajinassa. (2) Vuoden 2000 alun parlamentti- ja presidentinvaalien jälkeinen kehitys Kroatiassa on muuttanut perusteellisesti maan poliittisia näkymiä. Kroatian uusi hallitus on täysin sitoutunut toteuttamaan poliittiset ja taloudelliset uudistukset Kaakkois-Euroopan maita koskevan Euroopan unionin vakautus- ja assosiaatioprosessin mukaisesti. (3) Yleisten asioiden neuvosto antoi 24 päivänä tammikuuta 2000 erityisen julkilausuman Kroatiasta ja ilmaisi uudelleen valmiutensa auttaa Kroatiaa vastaamaan niihin haasteisiin, jotka maata odottavat sen kehittäessä tiiviimpää suhdetta Euroopan unioniin. (4) Yleisten asioiden neuvosto kehotti 14 päivänä helmikuuta 2000 komissiota laatimaan toteutettavuusselvityksen neuvottelujen aloittamisesta vakautus- ja assosiaatiosopimuksesta Kroatian kanssa. Komissio aikoo antaa tällaisen selvityksen kesäkuussa 2000. (5) On tärkeää osoittaa Euroopan unionin tukevan Kroatiaa tällä hetkellä sen poliittisen ja taloudellisen uudistusohjelman toteuttamisessa, joka on laadittu vuoden 2000 alun vaalien jälkeen Euroopan unionin vakautus- ja assosiaatioprosessin mukaisesti, tukemalla Kroatian investointeja perusrakenteeseen ja yksityisen sektorin kehittämiseen. (6) Sen vuoksi on asianmukaista antaa EIP:lle takausvaltuutus, joka mahdollistaa lainatoimien allekirjoittamisen Kroatiassa. EIP on ilmoittanut voivansa ja tahtovansa laajentaa lainat koskemaan Kroatiaa EIP:n perussäännön mukaisin lainaehdoin. (7) Neuvosto antoi 31 päivänä lokakuuta 1994 asetuksen (EY, Euratom) N:o 2728/94 [12] takuurahaston perustamisesta ulkosuhteisiin liittyville hankkeille, jota on myöhemmin muutettu neuvoston asetuksella (EY, Euratom) N:o 1149/1999 [13]. [12] EYVL L 293, 12.11.1994, s. 1. [13] EYVL L 139, 2.6.1999, s. 1. (8) Neuvoston päätöksellä 2000/24/EY [14], myönnetään EIP:lle yhteisön takuu yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa, Välimeren maat, Latinalainen Amerikka ja Aasia sekä Etelä-Afrikan tasavalta). [14] EYVL L 9, 13.1.2000, s. 24. (9) Päätöksellä 2000/24/EY vahvistettu EIP:n yhteisön ulkopuolisiin hankkeisiin myönnettyjä lainoja koskeva yleistakuuvaltuutus olisi laajennettava koskemaan Kroatiaa. Lainojen enimmäismäärää olisi lisättävä lainanannon Kroatialle mahdollistamiseksi. Sen vuoksi olisi päätöstä 2000/24/EY muutettava. (10) Perustamissopimuksessa ei ole muita määräyksiä tämän päätöksen tekemiseksi tarvittavista valtuuksista kuin 308 artikla. ON PÄÄTTÄNYT SEURAAVAA: 1 artikla Muutetaan päätöksen 2000/24/EY 1 artikla seuraavasti: 1. Muutetaan 1 artiklan toisen alakohdan toinen virke seuraavasti: a) korvataan johdantokappaleessa ilmaisu "18 410 miljoonaa euroa" ilmaisulla "18 660 miljoonaa euroa". b) korvataan ensimmäisessä luetelmakohdassa ilmaisu "8 680 miljoonaa euroa" ilmaisulla "8 930 miljoonaa euroa". 2. Lisätään 2 kohdan ensimmäisessä luetelmakohdassa ilmaisun "Bulgaria," jälkeen ilmaisu "Kroatia,". 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä Neuvoston puolesta Puheenjohtaja RAHOITUSSELVITYS 1. Toimenpiteen nimi Euroopan yhteisön takuu Kroatiaan myönnettäville Euroopan investointipankin lainoille 2. Budjettikohta B0-221. Euroopan yhteisön takuu Euroopan investointipankin kolmansiin maihin Keski- ja Itä-Eurooppaan ja Länsi-Balkanille myönnettäville lainoille 3. Oikeusperusta Perustamissopimuksen 308 artikla 4. Toimenpiteen kuvaus 4.1 Yleistavoite Toimen tarkoituksena on osoittaa Euroopan unionin tukevan Kroatiaa alku-vuodesta 2000 pidettyjen vaalien jälkeen ja rohkaista Kroatiaa toteuttamaan poliittinen ja taloudellinen uudistusohjelmansa Euroopan unionin Kaakkois-Euroopan maiden vakautus- ja assosiaatioprosessin ehtojen mukaisesti, tukemalla maan investointeja infrastruktuurin ja yksityissektorin kehittämiseen. 4.2. Kuvaus Budjettikohdan tarkoitus on myöntää talousarviosta annettava Euroopan yhteisön takuu Euroopan investointipankille, jotta se voisi laajentaa lainatarjontaansa 250 miljoonalla eurolla myöntääkseen lainoja Kroatiaan. 4.3 Toimenpiteen kesto ja sen uusimisjärjestelyt Päätöksessä 2000/24/EY määrättyä Euroopan investointipankille yhteisön ulkopuolisiin maihin myönnettäviä lainoja varten annetun yleisvaltuutuksen kestoa ei muuteta. 5. Menojen ja tulojen luokitus Pakolliset menot / jaksottamattomat määrärahat 6. Meno- tai tulolaji Euroopan investointipankille annettava takuu 7. rahoitusvaikutus Ainoastaan, jos velan suoritusta haetaan takaajalta 7.1 Toimenpiteen kokonaiskustannusten laskentamenetelmä (yksittäisten ja kokonaiskustannusten välinen suhde) Ehdotetaan käytettäväksi pro memoria -menettelyä, koska tämän budjettikohdan käyttömäärään ja -aikaan liittyy paljon epävarmuutta eikä niitä voida laskea etukäteen. 7.2 Kustannusten jakautuminen eri tekijöiden kesken Ei ole. 7.3 Talousarvion B osaan sisältyvät toimintamenot tutkimuksia, asiantuntijoita yms. varten Ei ole. 8. Toimenpiteen kustannusten rahoitus Jos velallinen laiminlyö velan takaisinmaksun, maksut suoritetaan velkojalle suoraan takuurahastosta. Jos rahastossa ei ole riittäviä varoja velan suorittamiseksi, seuraavia lisävaroja voidaan käyttää talousarviosta: - ensimmäiseksi käytetään varauksessa oleva marginaali, - toiseksi käytetään rahoitusnäkymien 4 otsakkeessa vahvistetun rajan alapuolinen marginaali tai vahvistetun uudelleenjärjestelyn mukainen marginaali, - kolmanneksi voidaan muuttaa rahoitusnäkymiä toimielinten yhteisen sopimuksen mukaisesti; tämä saattaa edellyttää uudelleenjärjestelyjä muihin otsakkeisiin nähden. Vastatakseen sitoumuksistaan komissio voi käyttää likvidejä varojaan velan väliaikaiseen hoitoon. Tällöin sovelletaan 29 päivänä toukokuuta 1989 annetun neuvoston asetuksen (ETY, Euratom) N:o 1552/89 12 artiklan säännöksiä. 9. Toimenpiteet, joilla varmistetaan takuujärjestelyjen toteuttaminen EIP:n tavanomaiset menettelyt asianmukaiset valvontatoimenpiteet mukaan luettuina. 10. Kustannustehokkuusanalyysi 10.1 Määrälliset erityistavoitteet ja kohdeväestö - Määrälliset tavoitteet: ks. kohta 4 edellä. - Väestö: Kroatia. 10.2 Toimenpiteen perustelut - Toimen tarkoituksena on auttaa Kroatiaa toteuttamaan sen alkuvuodesta 2000 pidettyjen vaalien jälkeen käynnistämä poliittinen ja taloudellinen uudistus-ohjelma Euroopan unionin Kaakkois-Euroopan maiden vakautus- ja assosiaatioprosessin ehtojen mukaisesti tukemalla maan investointeja infrastruktuurin ja yksityissektorin kehittämiseen. - Keinojen ja välineiden valinta: EIP on jo myöntänyt lainoja Kroatialle Jugoslavian rahoituspöytäkirjojen mukaisesti. Se voi aloittaa toimet heti kun alustavat neuvottelut Kroatian kanssa on saatu suotuisaan päätökseen. - Tärkeimmät epävarmuustekijät, jotka saattavat vaikuttaa toimenpiteen erityistuloksiin: Jos Kroatia muuttaa poliittista linjaansa tavalla, joka vaarantaa sen sitoumukset edistyä huomattavasti niissä poliittisissa ja taloudellisissa tavoitteissa, jotka sisältyvät Euroopan unionin vakautus- ja assosiaatioprosessiin, toimi keskeytetään tai perutaan. 10.3 Toimenpiteen seuranta Valitut tulosmittarit Komission Euroopan parlamentille ja neuvostolle vuosittain toimittamiin tietoihin sisältyy arvio tämän päätöksen perusteella myönnettyjen lainojen osuudesta yhteisön kyseisten ulkopoliittisten tavoitteiden saavuttamiseen ja siinä otetaan huomioon Euroopan investointipankin tämän päätöksen perusteella myöntämiä lainoja varten päätöksen 2000/24/EY mukaisesti määrittelemät toiminnalliset tavoitteet ja niiden saavuttamista koskevat mittausmenetelmät. 11. Hallintomenot (talousarvion pääluokka III, A osa) Ei ole. Ehdotettuun toimenpiteeseen ei liity komission henkilöstön eikä hallinto-menojen kasvua. 12. Vaikutus takuuvaraukseen 12.1 Päätöksen voimassaoloaikana allekirjoitettavien lainojen arvioitu aikataulu >TAULUKON PAIKKA> 12.2 Takuuvarauksen arvioitu käyttö takuurahaston rahoittamiseksi Takuurahaston rahoitusaste on 9 prosenttia 1 päivästä tammikuuta 2000 alkaen. Yleistakuun suuruus on 65 prosenttia. >TAULUKON PAIKKA> 12.3 Takuuvarauksen arvioitu tämän ehdotuksen mukainen käyttö [15] [15] Tilanne 1.4.2000. >TAULUKON PAIKKA> * Huomautus: Tässä rahoitusselvityksessä ei ole otettu vuodesta 2001 huomioon oletettua 400 miljoonaa euroa makrotaloudelliseen rahoitusapuun [16], johon viitataan neuvoston päätöksen 97/256/EY johdanto-osan 21 kappaleessa. Oletus 400 miljoonan euron makrotaloudellisesta rahoitusavusta ja 36 miljoonan euron varaustarpeesta vuosittain johtaisi siihen, että varauksen marginaaliksi jäisi 3,14 miljoonaa euroa vuonna 2001, 0,0 miljoonaa euroa vuonna 2002 ja 18,44 miljoonaa euroa vuonna 2003. Vertailun vuoksi: vuonna 1997 makrotaloudellinen rahoitusapu oli 460 miljoonaa, vuonna 1998 150 miljoonaa ja vuonna 1999 390 miljoonaa euroa. Lisäksi 21 päivänä maaliskuuta 1994 tehdyllä neuvoston päätöksellä 94/179/EURATOM valtuutetaan komissio sopimaan lainanotosta sellaisten hankkeiden rahoittamiseen, joilla lisätään ydinvoimaloiden turvallisuutta ja tehokkuutta tietyissä EY:n ulkopuolisissa maissa tai hankkeisiin, jotka liittyvät näiden laitosten poistamiseen käytöstä. Tämän päätöksen mukaisten hankkeiden hyväksyminen voi edellyttää enintään 36,77 miljoonan euron lisävarausta vuosiksi 2001-2003. Rahoitusselvityksessä ei oteta huomioon Turkin tulliliittoon liittyvää EIP:n vuoden 1995 erityistoimintaohjelmaa, joka on pysäytetty.